Pravilnik o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza

*Pravilnik je objavljen u "Službenom listu RCG",* *br. [12/2007](file:///C:\\Documents%20and%20Settings\\bozidarka.markovic\\Local%20Settings\\Application%20Data\\Ing-Pro\\IngProPaket5P\\l18658.htm" \l "zk12/07),* [*16/2007*](file:///C:\Documents%20and%20Settings\bozidarka.markovic\Local%20Settings\Application%20Data\Ing-Pro\IngProPaket5P\l18658.htm#zk16/07) *i "Službenom listu CG", br.* [*25/2011*](file:///C:\Documents%20and%20Settings\bozidarka.markovic\Local%20Settings\Application%20Data\Ing-Pro\IngProPaket5P\l18658.htm#zk25/11)*,*[*54/2011*](file:///C:\Documents%20and%20Settings\bozidarka.markovic\Local%20Settings\Application%20Data\Ing-Pro\IngProPaket5P\l18658.htm#zk54/11) *i 39/2015*

**I OPŠTA ODREDBA**

**Sadržaj**

**Član 1**

Ovim pravilnikom bliže se uređuju kriterijumi, način, uslovi i visina naknade za ostvarivanje prava na smještaj i ishranu u domu učenika i studenata (u daljem tekstu: dom), studentski kredit, stipendiju najboljim studentima, participaciju prevoza u prigradskom i međugradskom saobraćaju za studente privatnih i javnih ustanova visokog obrazovanja (u daljem tekstu: ustanove visokog obrazovanja).

**II SMJEŠTAJ I ISHRANA U DOMU**

**Pravo na smještaj i ishranu**

**Član 2 ﻿****[verzija člana](file:///C:\\Documents%20and%20Settings\\bozidarka.markovic\\Local%20Settings\\Application%20Data\\Ing-Pro\\IngProPaket5P\\l18658.htm)** - 12/2007, 25/2011

Pravo na smještaj u domu mogu ostvariti studenti koji se školuju van mjesta stanovanja, koji supo prvi put upisali semester odgovarajuće godine studija I nijesu mijenjali studijski program.

Ukoliko nakon raspodjele mjesta studentima iz stava 1 ovog člana, u domu ostane slobodnih mjesta, pravo na smještaj po ekonomskoj cijeni mogu ostvariti i studenti postdiplomskih magistarskih Idoktorskih studija, koji nijesu u random odnosu, školuju se van mjesta stanovanja, a koji sup o prvi put upisali semester odgovarajuće godine studija I nijesu mijenjali studijski program.

Student sa posebnim obrazovnim potrebama ostvaruje parvo na smještaj u skladu sa zakonom.

**Konkurs za prijem studenata u dom**

**Član 3**

Prijem studenata u dom vrši se na osnovu konkursa, koji raspisuje Ministarstvo prosvjete (u daljem tekstu: Ministarstvo) najmanje dva mjeseca prije početka studijske godine.

Konkurs za prijem studenata objavljuje se u štampanom mediju koji izlazi u Crnoj Gori i na internet adresi Ministarstva i sadrži:

- naziv i sjedište doma;

- broj raspoloživih mjesta srazmjerno broju upisanih studenata;

- rokove i uslove prijema;

- spisak dokumenata potrebnih za prijem, i

- druge podatke.

**Dokumentacija**

**Član 4**

Na konkurs za smještaj i ishranu u domu, student uz prijavu podnosi sljedeća dokumenta:

- svjedočanstvo III i IV razreda srednje škole za studente I godine studija;

- potvrdu o ocjenama i položenim ispitima iz prethodne godine studija za studente II, III, IV, V i VI godine;

- diplomu "Luča";

- diplomu o položenom eksternom maturskom, odnosno stručnom ispitu;

- potvrdu o redovnom upisu na studijski program;

- potvrdu o mjestu prebivališta;

- ličnu kartu.

**Razmatranje naknadnih prijava**

**Član 5**

Ukoliko ima slobodnih mjesta za smještaj u domu razmatraju se i prijave studenata koji su zbog opravdanih razloga podnijeli prijavu nakon isteka roka predviđenog konkursom uz dokaz o spriječenosti.

O opravdanosti razloga iz stava 1 ovog člana odlučuje komisija koja vrši raspodjelu u domu (u daljem tekstu: komisija).

**Rok za useljavanje**

**Član 6**

Raspodjela mjesta i useljavanje studenata u dom završi će se do 15. oktobra tekuće godine.

**Komisija**

**Član 7**

Komisiju iz člana 5 ovog pravilnika imenuje Upravni odbor doma.

Komisija ima pet člana i bira se za jednu studijsku godinu.

Komisiju čine predstavnici studentskog parlamenta, ustanova visokog obrazovanja zaposlenih u domu i Ministarstva.

Ukoliko je student nezadovoljan odlukom komisije ima pravo prigovora u roku od tri dana od dana objavljivanja rezultata raspodjelena internet stranici I oglasnoj tabli doma, Upravnom odboru doma.

Odluka Upravnog odbora je konačna.

Izvještaj o raspodjeli mjesta u domu dostavlja se Ministarstvu.

**Kriterijum**

**Član 8**

Ukoliko je broj prijavljenih studenata veći od broja raspoloživih mjesta u domu prednost imaju studenti sa većom prosječnom ocjenom u prethodnoj godini školovanja.

Dom, u okviru svojih smještajnih kapaciteta, namjenski opredjeljuje do 5% kapaciteta za smještaj studenata iz najosjetljivijih grupa stanovništva i korisnicima materijalnog obezbjeđenja po propisima o socijalnoj zaštiti.

**Bodovanje**

**Član 9**

Za studente I godine studija broj bodova se utvrđuje tako što se zbir prosječne ocjene iz III razreda, prosječne ocjene iz IV razreda i ocjene na maturskom, odnosno stručnom ispitu podijeli sa 30 (korektivni faktor). Dobijeni količnik pomnoži se sa 100 i uveća za 10 bodova za diplomu "Luča" za odličan uspjeh iz svih nastavnih predmeta (L1), odnosno 5 bodova diplomu "Luča" za odličan uspjeh u svim razredima (L2.

|  |  |  |
| --- | --- | --- |
| BB= | *POIII + POIV + M* | x 100 + L1 + L2 |
| 30 |

(BB=broj bodova sveden na dvije decimale, PO III=prosječna ocjena iz III razreda srednje škole, RO IV=prosječna ocjena iz IV razreda srednje škole, M=ocjena na maturskom ispitu i L bodovi za diplomu "Luča")

Za studente II i narednih godina studija bodovanje se vrši tako što se indeks uspješnosti (IU) pomnoži sa korektivnim faktorom 8 i uveća bodovima za odgovarajuću godinu studija:

BB=IU x 8 + GS

(BB=broj bodova sveden na dvije decimale, IU=indeks uspjeha ostvaren u prethodnoj studijskoj godini, 8=korektivni faktor, GS=godina studija).

Broj bodova za odgovarajuću godinu studija (GS):

- za drugu dva boda;

- za treću četiri boda;

- za četvrtu šest bodova;

- za studente čije studije traju više od četiri godine  za svaku narednu godinu studija dodaju se po dva boda.  
 Student se rangira prema ukupnom broju bodova, a rangiranje se vrši na osnovu dostavljene dokumentacije.

Kada veći broj studenata od broja predviđenog za prijem u dom ostvari isti broj bodova, prednost u rangiranju do broja predviđenog za prijem ima student:

* koji je ostvario veći broj ECTS kredita, I
* koji ima veći indeks uspjeha.

Rang lista za smještaj u dom za student prve godine studija, radi se odvojeno od rang liste za studentostalih godina studija.

**Bodovanje zatečenih studenata**

**Član 10**

**Briše se.**

**Obavještavanje**

**Član 11**

Studenti koji su ostvarili pravo na smještaj u dom obavještavaju se preko oglasne table i na internet adresi doma.

Useljavanje studenata vrši nadležna služba doma.

**Dokumenta za smještaj u dom**

**Član 12**

Studenti prilikom useljenja u dom prilažu:

1. uput za smještaj;

2. ljekarsko uvjerenje nadležne zdravstvene ustanove;

3. indeks;

4. ličnu kartu i

5. potpisan ugovor o uzajamnim obavezama studenta i uprave doma.

**Cijena smještaja i ishrane u domu**

**Član 13**

Cijena smještaja i ishrane u domu sastoji se iz:

- troškova ishrane;

- troškova smještaja i

- troškova tekućeg održavanja doma.

**Utvrđivanje cijene**

**Član 14**

Cijenu smještaja i ishrane u domu utvrđuje Upravni odbor doma uz saglasnost Ministarstva.

**Pravo na ishranu**

**Član 15**

Pravo na ishranu u domu mogu ostvariti studenti ustanova visokog obrazovanja i studenti postdiplomskih magistarskih I doktorskih studija ukoliko nijesu u radnom odnosu, koji se školuju van mjesta stanovanja, koji imaju status studenta, odnosno upisan semestar odgovarajuće godine studija.

Zahtjev za ostvarivanje prava iz stava 1 ovog člana podnosi se domu.

Uz zahtjev iz stava 2 ovog člana student prilaže i potvrdu o upisanom semestru odgovarajuće godine studija i potvrdu o mjestu prebivališta.

**III KREDITIRANJE STUDENATA**

**Pravo na studentski kredit**

**Član 16 ﻿**

**[verzija člana](file:///C:\\Documents%20and%20Settings\\bozidarka.markovic\\Local%20Settings\\Application%20Data\\Ing-Pro\\IngProPaket5P\\l18658.htm)** - 12/2007, 25/2011

Pravo na studentski kredit (u daljem tekstu: kredit) mogu ostvariti studenti ustanova visokog obrazovanja koji su prvi put upisali semestar odgovarajuće godine studija i nijesu mijenjali studijski program.

**Mirovanje prava**

**Član 17**

**Briše se.**

**Konkurs za kredit**

**Član 18**

Ministarstvo najmanje mjesecdana prije početka studijske godine raspisuje konkurs i utvrđuje broj korisnika kredita za tu studijsku godinu.

Konkurs za dodjelu studentskih kredita se objavljuje u štampanom mediju koji izlazi u Crnoj Gori i na internet adresi Ministarstva i sadrži:

- uslove za ostvarivanje prava na studentski kredit;

- broj korisnika kredita;

- rok za podnošenje zahtjeva;

- spisak dokumenata potrebnih za dodjelu kredita, i

- druge podatke.

**Dokumentacija**

**Član 19**

Uz zahtjev za dodjelu kredita student podnosi:

- ovjeren prepis svjedočanstva o završnom razredu za studente I godine;

- uvjerenje o upisu na fakultet i akademiju za studente I godine;

- uvjerenje o položenim ispitima;

- potvrdu o studiranju;

- uvjerenje o državljanstvu;

- mjenicu sa podacima za žirante;

- uvjerenje ako roditelj, odnosno staratelj studenta ostvaruje pravo na materijalno obezbjeđenje po propisima o socijalnoj zaštiti.

**Kriterijum za dodjelu kredita**

**Član 20**

Kriterijum za dodjelu kredita je uspjeh u prethodnoj godini školovanja. Pod jednakim uslovima u pogledu uspjeha prednost na kredit imaju studenti čiji roditelji, odnosno staratelji ostvaruju pravo na materijalno obezbjeđenje po propisima o socijalnoj zaštiti.

**Rang lista**

**Član 20a**

Prijedlog rang liste kandidata objavljuje se na internet adresi Ministarstva.

Kandidat ima pravo prigovora na rang listu u roku od osam dana od dana objavljivanja.

Komisija, koju imenuje ministar, razmatra prigovore i utvrđuje konačnu rang listu koja se objavljuje na internet stranici Ministarstva.

**Visina kredita**

**Član 21**

Visina kredita zavisi od indeksa uspješnosti i godine studija.

Kredit se ostvaruje u mjesečnom novčanom iznosu, najmanje u visini učešća studenta u cijeni smještaja i ishrane u domu uvećano za 25%.

Rješenje o visini iznosa kredita, iz stava 2 ovog člana, donosi ministar za svaku studijsku godinu.

**Rok za odobravanje kredita**

**Član 22**

Kredit se odobrava za jednu studijsku godinu. Kredit se isplaćuje u deset mjesečnih rata.

**Gubitak prava na kredit**

**Član 23**

Studenti koji ostvare pravo na kredit na osnovu falsifikovanih podataka na uvjerenju o položenim ispitima, skidaju se sa isplate i trajno gube pravo na kredit.

**Ugovor o kreditu**

**Član 24**

Student kome je odobren kredit zaključuje pisani ugovor na obrascu koji utvrđuje Ministarstvo.

Ugovor sadrži:

- ugovorne strane;

- predmet ugovora;

- vrijeme za koje se daje kredit;

- obaveze ugovornih strana;

- sankcije u slučaju neizvršenja ugovornih obaveza i

- nadležnost u slučaju spora.

**Vraćanje kredita**

**Član 25**

Korisnik kredita je obavezan da vrati isplaćeni kredit u skladu sa uslovima utvrđenim ugovorom.

Korisnik kredita je obavezan da počne da vraća kredit u roku od godinu dana od dana kada je po Statutu ustanove visokog obrazovanja bio dužan da završi studije.

Korisnik kredita koji prekine studije, dužan je da počne sa vraćanjem primljenog iznosa kredita u roku od godinu dana od dana prekida redovnih studija.

**Odlaganje vraćanja kredita**

**Član 26**

Vraćanje kredita može da se odloži najduže za 18 mjeseci od završetka studija, tako da krajnji rok za otplatu kredita ne može da bude duži od dvostrukog vremena korišćenja kredita.

**Uslovi za oslobađanje od obaveze vraćanja kredita i otpis** **kredita**

**Član 27**

Od obaveze vraćanja kredita u potpunosti, oslobađa se student koji studije završi u roku propisanom statutom ustanove visokog obrazovanja za završetak studija za redovno trajanje studijskog programa, sa prosječnom ocjenom od 9,00 do 10.

Od obaveze vraćanja kredita u iznosu od 80% oslobađa se student koji studije završi u roku propisanom statutom ustanove visokog obrazovanja za završetak studija za redovno trajanje studijskog programa, sa prosječnom ocjenom od 8,00 do 9,00.

Od obaveze vraćanja kredita u iznosu od 60% oslobađa se student koji studije završi u roku propisanom statutom ustanove visokog obrazovanja za završetak studija za redovno trajanje studijskog programa, sa prosječnom ocjenom od 7,00 do 8,00.

**Zahtjev za oslobađanje**

**Član 28**

Oslobađanje od obaveze vraćanja kredita vrši se na lični zahtjev koji korisnik podnosi u roku od šest mjeseci od dana kada je po Statutu ustanove visokog obrazovanja bio dužan da završi studije. Uz zahtjev za oslobađanje od obaveze vraćanja kredita, student podnosi dokaz o:

- datumu upisa na studijski program,

- datumu završetka studija,

- prosječnoj ocjeni u toku studija.

**Otpis kredita**

**Član 29**

Kredit se otpisuje u slučaju da u toku studija ili za vrijeme trajanja ugovorenih obaveza nastupi smrt korisnika kredita ili nesposobnost za nastavak školovanja.

**Zahtjev za otpis kredita**

**Član 30**

Otpis kredita u slučaju smrti korisnika vrši se na osnovu izvoda iz matične knjige umrlih, koji dostavlja zainteresovano lice.

Otpis kredita zbog trajne nesposobnosti za nastavak školovanja vrši se na lični zahtjev, odnosno na zahtjev roditelja ili staratelja. Uz zahtjev se kao dokaz dostavlja ljekarsko uvjerenje.

**Rješenje o oslobađanju**

**Član 31**

Rješenje o oslobađanju od obaveze vraćanja kredita i otpisu kredita donosi ministar.

**IV STIPENDIRANJE STUDENATA**

**Pravo na stipendiju**

**Član 32 ﻿**

**[verzija člana](file:///C:\\Documents%20and%20Settings\\bozidarka.markovic\\Local%20Settings\\Application%20Data\\Ing-Pro\\IngProPaket5P\\l18658.htm)** - 12/2007, 25/2011

Pravo na stipendiju imaju studenti koji su:

- najbolji na drugoj i narednim godinama studija,

- prvi put upisali semestar studijske godine,

- nijesu gubili ni jednu godinu tokom studija,

- prema nastavnom programu ustanove visokog obrazovanja na kojoj studiraju položili sve ispite iz prethodnih godina studija i postigli indeks uspjeha najmanje 9,00.

Pored uslova iz stava 1 ovog člana, najboljim studentima smatraju se studenti koji u određenim naučnim disciplinama posjeduju osobite sklonosti za naučni ili umjetnički rad i nagrade stečene na međunarodnim i državnim takmičenjima.

**Karakter stipendije**

**Član 33**

Stipendija najboljim studentima se dodjeljuje bez obaveze vraćanja.

Stipendija se dodjeljuje na osnovu konkursa kojeg raspisuje Ministarstvo najmanje mjesec dana prije početka studijske godine.

Stipendija se ne dodjeljuje studentima koji su korisnici studentskog kredita.

**Konkurs**

**Član 34**

Konkurs za dodjelu stipendija sadrži:

- broj stipendija,

- uslove za dodjelu stipendija,

- spisak potrebnih dokumenata,

- rok za podnošenje dokumentacije, i

- druge podatke.

**Dokazi**

**Član 35**

Uspjeh studenta dokazuje se uvjerenjem ustanove visokog obrazovanja na kojoj je student završio godinu studija.

Nagrade sa takmičenja dokazuju se diplomama ili pohvalnicama organizatora takmičenja.

**Kriterijumi**

**Član 36**

Redosljed za dodjelu stipendija vrši se na osnovu sljedećih kriterijuma:

- postignuti uspjeh u prethodnoj godini studija,

- osvojene nagrade na državnom i međunarodnom takmičenju.

**Vrednovanje kriterijuma**

**Član 37**

Kriterijumi za dodjelu stipendija vrednuju se:

|  |  |
| --- | --- |
| - prosječna ocjena 10 | 20 bodova |
| - prosječna ocjena 9,50 do 10 | 18 bodova |
| - prosječna ocjena 9,00 do 9,50 | 14 bodova; |
| - osvojeno prvo mjesto na međunarodnom takmičenju | 10 bodova; |
| - osvojeno prvo mjesto na državnom takmičenju | 8 bodova; |
| - osvojeno drugo mjesto na međunarodnom takmičenju | 8 bodova; |
| - osvojeno drugo mjesto na državnom takmičenju | 6 bodova; |
| - osvojeno treće mjesto na međunarodnom takmičenju | 6 bodova; |
| - osvojeno treće mjesto na državnom takmičenju | 3 boda; |
|  |  |

**Odluka o dodjeli i prestanku stipendija**

**Član 38**

Odluku o dodjeli i prestanku stipendija donosi komisija koju imenuje ministar. Prilikom dodjele stipendija komisija polazi od zastupljenosti studijskih programa i utvrđuje broj stipendija koje se dodjeljuju studentima ustanova visokog obrazovanja za prirodne odnosno društvene nauke.

Ukoliko je student nezadovoljan odlukom komisije iz stava 1 ovog člana, ima pravo prigovora ministru, u roku od osam dana od dana objavljivanja prijedloga rang liste studenata, na internet stranici Ministarstva.

Odluka ministra je konačna.

**Gubitak prava**

**Član 39**

Studentu može u toku školovanja pravo na stipendiju prestati, ako:

- samovoljno promijeni studijski program;

- u prethodnoj godini ne postigne uspjeh na osnovu koga stiče pravo na stipendiju.

**Isplata stipendije**

**Član 40**

Stipendija se isplaćije u deset jednakih mjesečnih rata, bez obaveze vraćanja.

Stipendija se ne isplaćuje za jul i avgust.

**V PRAVO NA PARTICIPACIJU PREVOZA**

**Ostvarivanje prava**

**Član 41**

Pravo na participaciju prevoza u prigradskom i međugradskom saobraćaju može ostvariti student koji:

-svakodnevno putuje pet i više kilometara na relaciji od mjesta stanovanja do ustanove visokog obrazovanja,

- prvi put je upisao semester odgovarajuće godine studija Inije mijenjao studijski program, i

- nije ostvario pravo na smještaj i ishranu u domu.

**Visina prava na participaciju prevoza**

**Član 42**

Studenti ostvaruju pravo na participaciju prevoza u iznosu od 20% od cijene karte.

Studenti iz člana 41 ovog pravilnika, čiji roditelji odnosno staratelji ostvaruju pravo na materijalno obezbjeđenje po propisima o socijalnoj zaštiti, ostvaruju pravo na participaciju prevoza u iznosu od 50% od cijene karte.

**Ugovor o prevozu**

**Član 43**

**Briše se.**

**Uputstvo**

**Član 44**

Postupak ostvarivanja prava na participaciju prevoza, uređuje Ministarstvo svojim aktom.

**VI PRELAZNA I ZAVRŠNA ODREDBA**

**Prestanak važnosti**

**Član 45**

Danom stupanja na snagu ovog pravilnika prestaje da važi Pravilnik o uslovima korišćenja sredstava namijenjenih učeničkom i studentskom standardu ("Službeni list RCG", br. 25/90) i Pravilnik o uslovima za stipendiranje talentovanih učenika i studenata u SR Crnoj Gori ("Službeni list RCG", br. 20/89).

**Stupanje na snagu**

**Član 46**

Ovaj pravilnik stupa na snagu osmog dana od dana objavljivanja u "Službenom listu Crne Gore".